उन्होंने कहा कि भारत के विकास की प्राथमिकता के कई क्षेत्रों जैसे स्मार्ट शहर, शहरी समाधान, वित्तीय क्षेत्र, कौशल विकास, बंदरगाह, लॉजिस्टिक, विमानन और औद्योगिक पार्क आदि में सिंगापुर मुख्य भागीदार बना रहेगा. मोदी ने आगे कहा, ‘‘दोनों शेरों (भारत और सिंगापुर) को भविष्य में एक साथ कदम रखना चाहिए.’’ भारत की सफलता की कहानी पेश करते हुए मोदी ने कहा कि भारत की अर्थव्यवस्था अब स्थिर हो चुकी है और तेज गति से आर्थिक सुधार किए जा रहे हैं. उन्होंने कहा कि भारत कारोबार सुगमता के मामले में 42 पायदान ऊपर आ चुका है और 1400 पुराने कानून खत्म किए जा चुके हैं.